- Քանի որ օրենսդիր և դատական իշխանությունները, ցավոք, դեռևս հիմնականում չեն համապատասխանում նոր՝ ժողովրդավարական գործընթացներին, ապա համապատասխան իրավական մթնոլորտ ստեղծելու և բազում կարևոր խնդիրների արդարացի լուծում տալու համար շատ արդյունավետ եմ համարում անցումային արդարադատության մարմինների ստեղծումը: Նշված իշխանությունները ժողովրդի վերահսկողությանը ենթարկելու համար կարող են լինել նաև սահմանադրական փոփոխություններ՝ իրական հանրաքվեի միջոցով: Հիշենք, որ նույն սահմանադրությամբ ժողովրդին է պատկանում երկրի գերագույն իշխանությունը, ուստի դրական եմ գնահատում առաջիկայում հնարավոր սահմանադրական փոփոխությունների անցկացման գաղափարը՝ համոզված լինելով, որ այդ փոփոխությունները կարող են ճանապարհ հարթել կառավարության կողմից առաջնային համարված խնդիրների լուծման համար, և դա, բնականաբար, չի խաթարի գործող սահմանադրական կարգի տրամաբանությունը: